stanford-oval/wikipedia huggingface dataset:
Kunnanjohtaja Suomessa
Kritiikki

Kesäkuussa 2008 tehdyn kansalaismielipide ja kunnat -tutkimuksen mukaan suomalaiset haluavat valita kunnanjohtajan suorilla vaaleilla. Kuntalaiset haluavat vaikuttaa myös valtuustojen ja hallitusten puheenjohtajien valintaan. Kansalaisten mukaan puolueiden tulisi myös ilmoittaa ehdokkaansa keskeisiin luottamustehtäviin vaaleissa. Kunnallisalan kehittämissäätiön asiamiehen Antti Mykkäsen mukaan kansalaiset ovat halunneet suoraa kaupunginjohtajan vaalia jo vuosia. Kansalaiset haluavat myös määräaikaisen kunnanjohtajan.
Euroopan neuvosto on suositellut EU:n jäsenmaille kunnanjohtoon pormestarimallia, jossa pormestari olisi valittava demokraattisesti suoralla kansanvaalilla. Kansalaisten valitsema pormestari on useissa maissa, esimerkiksi Saksassa, Itävallassa ja Ranskassa, sekä Yhdysvalloissa. Pormestari on kaupungin johtaja sekä kaupunginhallituksen ja valtuuston puheenjohtaja, New Yorkissa myös poliisijohtaja. Kuntajohtajia tutkineen Tampereen yliopiston professori Aimo Ryynäsen mukaan virkamiesjohtoinen Suomi on läntisessä Euroopassa ”kummajainen”.
Kuntalakia muutettiin vuonna 2006 siten, että laki mahdollistaa valtuuston valitseman pormestarin.
Tampereen valtuuston valitsema ensimmäinen pormestari Timo P. Nieminen aloitti vuoden 2007 alussa. Valtuusto valitsi pormestarin keskuudestaan. Tampereen kaupunki on tehnyt sisäasiainministerille aloitteen lakimuutoksesta, jossa kunta saisi päättää, valitaanko pormestari suoralla kansanäänestyksellä vai valtuustossa. Kaupunginvaltuusto valitsi Niemisen jälkeen Tampereen pormestariksi vuosiksi 2013–2016 Anna-Kaisa Ikosen.
Aiheesta muualla

Kuvia tai muita tiedostoja aiheesta Kunnanjohtaja Suomessa Wikimedia Commonsissa
Suomen kunnat
| --- | --- |
Hallinto:   Kuntavaalit  Kunnanvaltuusto Suomessa  Kunnanhallitus Suomessa  Kunnanjohtaja Suomessa  Kunnanvaltuuston puheenjohtaja  Kunnanhallituksen puheenjohtaja  Kuntayhtymä  Suomen Kuntaliitto  Suomen kunnanvaakunat  Kuntanumero  Pitäjänkokous  Kuntakokous 
Kuntaluettelot:   Luettelo Suomen kunnista  Luettelo Suomen entisistä kunnista  Luettelo Suomen kunnista väkiluvun mukaan  Luettelo Suomen kunnista pinta-alan mukaan  Luettelo Suomen kunnista perustamisvuoden mukaan  Luettelo Suomen kuntien koordinaateista  Luettelo Suomen ruotsin- ja kaksikielisistä kunnista  Luettelo Suomen kunnista postinumeropiireittäin  Luettelo Suomen postinumeroista kunnittain  Luettelo Suomen rannikkokunnista  Luettelo Suomen kuntanumeroista  Luettelo Suomen kunnista vuonna 2008 
Kaupunkiluettelot:   Suomen kaupungit  Luettelo Suomen kaupungeista  Luettelo Suomen entisistä kaupungeista  Luettelo Suomen kaupungeista perustamisvuoden mukaan 
Suomen kuntauudistukset:   Vuoden 1865 kunnallisasetus  Suuri kuntauudistus (1961–1982)  Kunta- ja palvelurakenneuudistus (2005–2012)  Sote-uudistus (2011–) 
Kuntamuutokset:   Kuntajakolaki  Kuntaliitos Suomessa  Luettelo kuntaliitoksista Suomessa kunnittain  Kuntaliitokset Suomessa ilman yhteistä rajaa  Luettelo Suomen kuntien nimenmuutoksista  Alueliitos  Luettelo osakuntaliitoksista Suomessa 
Historialliset kuntamuodot:   Suomen keskiaikaiset seurakunnat  Luettelo Suomen kirkkopitäjistä  Kaupunki  Kauppala  Luettelo Suomen kauppaloista  Maalaiskunta  Epäitsenäinen kauppala  Taajaväkinen yhdyskunta  Luettelo Suomen taajaväkisistä yhdyskunnista  Vanhat kaupungit Suomessa  Uudet kaupungit Suomessa  Suomen laittomat kunnat
Meppen

| Meppen |
| --- | --- |
 Meppenin raatihuone
 lippu:  vaakuna
 Meppen
 Koordinaatit: 52°42′N, 7°18′E 
Valtio:  Saksa
Osavaltio:  Ala-Saksi
Piirikunta:  Emsland
Pinta-ala:  
 – Kokonaispinta-ala:  188,3 km²
Korkeus:  14 m
Väkiluku (2018):  35 373
 – Väestötiheys:  188 as./km²
Postinumero:  49716
Suuntanumero(t):  05931
 
 www.meppen.de 
Infobox OKVirheellinen NIMI-arvo: 
Meppenin sijainti Emslandin piirikunnassa. Pienemmässä kuvassa piirikunnan sijainti Ala-Saksin osavaltiossa.
Meppen on kaupunki Emslandin piirikunnassa Ala-Saksin osavaltiossa Luoteis-Saksassa.
Maantiede

Meppen sijaitsee Hase- ja Emsjokien risteyksessä Emslandin keskiosassa noin 110 kilometriä Bremenistä lounaaseen ja noin 170 kilometriä Hannoverista luoteeseen. Luonnonmaantieteellisesti kaupunki sijaitsee Pohjois-Saksan alangolla. Etäisyys Alankomaiden rajalle on noin 18 kilometriä.
Historia

Kaarle Suuri rakennutti nykyisen Meppenin alueelle kastekirkon vuonna 780. Ensimmäinen kirjallinen maininta Meppenistä on vuodelta 834 Ludvig Hurskaan asiakirjassa, jossa tämä lahjoitti lähetystyön keskukseksi kasvaneen Meppenin Corveyn luostarille. Otto I Suuri myönsi Meppenille markkinaoikeudet 940-luvulla; kaupunkioikeudet Meppen sai 1360. Kaupunki oli tuolloin Münsterin valtapiiriä. Münsterin ruhtinaspiispa Franz von Waldeck toteutti alueella uskonpuhdistuksen 1532–1553. Jesuiitat panivat toimeen vastauskonpuhdistuksen 1614, minkä jälkeen valta Meppenissä vaihteli katolisten ja protestanttien välillä ja vihdoin 1628 kaupunki päätyi katolisten haltuun. Vuonna 1660 ruhtinaspiispa Christoph Bernhard von Galen alkoi rakennuttaa linnoituslaitteita - ne tuhottiin lähes täysin runsaat sata vuotta myöhemmin seitsenvuotisen sodan loppukahinoissa. Vuosina 1803–1810 Meppen oli Arenbergin herttuakunnan pääkaupunki. Vuodesta 1815 alkaen Meppenin seutu kuului Hannoverin kuningaskuntaan, josta tehtiin osa Preussia vuonna 1866.
Meppenin talouselämä kehittyi 1800-luvun jälkipuoliskolla uusien liikenneyhteyksien myötä. Kaupunki liitettiin rautatieverkkoon 1856. Dortmund-Ems-kanava rakennettiin 1890-luvulla. Toisen maailmansodan jälkeen Meppenistä tuli osa uutta Ala-Saksin osavaltiota. Tuhoisaa sotaa seurasi voimakkaan talouskasvun kausi, kuten muuallakin Länsi-Euroopassa. 1970-luvulla Meppeniin liitettiin lukuisia maalaiskuntia ja 1977 kaupungista tuli Emslandin piirikunnan hallinnollinen keskus. Infrastruktuurin kehittäminen jatkui vuosisadan lopulla ja edelleen 2000-luvulla. Vuonna 2007 avattiin sisävesisatama Eurohafen. Meppenin kävelykeskustaa saneerattiin 2010-luvulla.
Meppenin päätyminen katolisten alueeksi 1600-luvulla heijastuu 2000-luvulle siten, että alue on säilynyt katolisena vyöhykkeenä muutoin protestanttisessa Pohjois-Saksassa.
Meppenin arkkitehtuuria edustavat muun muassa myöhäisgoottilainen hallikirkko Propsteikirche St. Vitus ja koristeellinen raatihuone 1400-luvun alusta. Pohjoissaksalaista tiiliekspressionismia edustaa Fritz Högerin suunnittelema Högerhaus vuodelta 1937.
Talous ja liikenne

Meppenin elinkeinot ovat palveluvaltaisia: vähittäiskauppaa, hallintoa ja terveydenhoitoa. Kaupungissa harjoitetaan myös koneenrakennusta ja kemianteollisuutta.
Meppenin rautatieasema, Bahnhof Meppen, sijaitsee rataosuudella Rheine–Norddeich Mole. Maantieliikenteen tärkein yhteys on Bundesautobahn 31, joka kulkee luoteisen Saksan halki Emdenistä Bottropiin.
Aiheesta muualla

Meppen, Ala-Saksi, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Meppen
Käännös suomeksi
Neustadt am Rübenberge

| Neustadt am Rübenberge |
| --- | --- |

 Lippu:  Vaakuna
 fiNeustadt am Rübenberge 
 52°30′22″N, 9°27′50″E 
Valtio:  Saksa
Osavaltio:  Ala-Saksi
Piirikunta:  Region Hannover
Kokonaispinta-ala:  358,96 km2
Korkeus merenpinnasta:  38 m
Väkiluku 2023:  46 692 
 www.neustadt-a-rbge.de 
Neustadt am Rübenbergen sijainti Hannoverin alueella (Region Hannover).
Neustadt am Rübenberge on kaupunki Hannoverin alueella Ala-Saksin osavaltiossa Saksassa. Siitä käytetään myös lyhennettyä nimeä Neustadt a. Rbge.
Maantiede

Neustadt am Rübenberge sijaitsee Pohjois-Saksan alangon eteläosassa noin 27 kilometriä Hannoverista luoteeseen ja noin 120 kilometriä Hampurista etelään. Siihen liitettiin 33 maalaiskuntaa vuonna 1974, ja se on pinta-alaltaan Saksan laajimpia kuntia. Kantakaupunki Neustadt sijaitsee kunnan eteläosassa. Allerin 280-kilometrinen sivujoki Leine virtaa kaupungin halki kohti pohjoista.
Historia

Neustadtin alueella on asuttu kivikaudelta alkaen. Kaupungin perusti kreivi Bernhard II. von Wölpe noin vuonna 1200 ja siitä on ensimmäinen asiakirjamaininta vuodelta 1215. Eräät Neustadtin kylistä ovat vanhempia, Bordenau mainitaan jo 889. Neustadtiin rakennettiin linnoitus castrum Rouenberg, ja ajan mittaan nimi sai muodon Rübenberg. Vuonna 1505 Welfin sukuun kuulunut herttua Erich I von Calenberg teki Neustadtista toisen hallintopaikkansa. Linnoitus paloi osin 1563 ja Erich I:n poika Erich II nuorempi rakennutti jälleenrakennuksen yhteydessä Schloss Landestrostin. Neustadt ympäristöineen muuttui evankelis-luterilaiseksi 1543 ja siellä käytiin huomiota herättäneitä noitaoikeudenkäyntejä. Neustadt koki historiansa tuhoisimman kaupunginpalon 1727, minkä jälkeen se rakennettiin nykyiseen ruutukaavansa.
Rautatieyhteyden Neustadt sai joulukuussa 1847. Kaupungin hyvään alkuun päässyt teollistuminen koki takaiskun, kun paikallinen turvetuotanto ei riittänyt ylläpitämään teräksenvalmistusta. 1900-luvun suursodista Neustadt selvisi suhteellisin vähin vaurioin. Toisen maailmansodan jälkeen kaupungin väkiluku kasvoi pakolaisvirran seurauksena. Jälleenrakennus lähti ripeästi käyntiin 1940-luvun lopulla, jolloin perustettiin uusia teollisuuslaitoksia. Vuoden 1974 kuntaliitokset kasvattivat Neustadtin väkiluvun 40 000:een. Kaupungista tuli osa uutta Region Hannoveria vuonna 2001.
Neustadt am Rübenbergen historiallisia rakennuksia ovat muun muassa vanhassakaupungissa sijaitseva keskiaikainen Liebfrauenkirche, Schloss Landestrost 1500-luvulta ja raatihuone vuodelta 1728. Raatihuone oli hallinnollisessa käytössä vuoteen 1935.
Talous ja liikenne

Neustadt am Rübenbergen talouden runkoina ovat palvelusektori ja teollisuus. Gemeinschaft für Wirtschaftsförderung e.V. pyrkii kehittämään kaupungin talouselämää laaja-alaisesti. Neustadt on Hannoverin paikallisliikenteen piirissä. Sen rautatieasema, Bahnhof Neustadt Rübenberge, sijaitsee rataosuudella Bremen–Hannover. Lisäksi kaupungissa on kolme rautatiepysäkkiä: Hagen, Eilvese ja Poggenhagen. Neustadtin itäpuolitse kulkee moottoritie BAB 7 ja eteläpuolitse BAB 2, jolta on yhteys kaupungin katuverkkoon Bundesstraße 6:n välityksellä.
Aiheesta muualla

Neustadt am Rübenberge, Ala-Saksi, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Neustadt am Rübenberge
Käännös suomeksi
Brooklyn Lyons-Foster

| Henkilötiedot |
| --- | --- | --- | --- |
Syntymäaika: 1. joulukuuta 2000 (ikä 23)
Syntymäpaikka: Lontoo, Englanti, Yhdistynyt kuningaskunta
Pelipaikka: puolustaja
Pituus: 183 cm
Seura
Seura: HJK
Pelinumero: 2
Junioriseurat
–2024: Tottenham Hotspur
Seurat
| Vuodet | Seura | O | (M) |
| 2021–2024 | Tottenham Hotspur | 0 | (0) |
| 2024– | HJK | 18 | (1) |
Maajoukkue
| 2016–2017 | Englanti U17 | 6 | (1) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2024.  Maajoukkueuran tilastot päivitetty 14. helmikuuta 2024.
Brooklyn Lyons-Foster (s. 1. joulukuuta 2000 Lontoo) on englantilainen jalkapalloilija, pelipaikaltaan puolustaja. Hän edustaa Veikkausliigassa pelaavaa Helsingin Jalkapalloklubia.
Lontoossa syntynyt Lyons-Foster edusti Tottenham Hotspuria 10-vuotiaasta saakka. Tottenhamin alle 21-vuotiaiden joukkueessa hän teki debyyttinsä kaudella 2017–2018 ja pelasi joukkueessa kuuden vuoden aikana yhteensä 99 ottelua  Lyons-Foster toimi kausilla 2022–2023 ja 2023–2024 myös joukkueensa kapteenina reserviliiga Professional Development Leaguessa. Edustusjoukkueen kokoonpanossa Lyons-Foster oli mukana ensimmäistä kertaa Konferenssiliigan karsintaottelussa Paços de Ferreiraa vastaan syksyllä 2021. Toisen ja toistaiseksi viimeisimmän kerran hänet nimettiin edustusjoukkueen kokoonpanoon myöhemmin syksyllä lohkovaiheen ottelussa Vitesseä vastaan.
Helmikuussa 2024 Lyons-Foster siirtyi 2+1-vuotisella sopimuksella Veikkausliigan HJK:hon. Ensimmäisen maalinsa hän teki 24. huhtikuuta liigaottelussa Seinäjoen Jalkapallokerhoa vastaan.
Nordhorn

| Nordhorn |
| --- | --- |
 Nordhornin keskikaupunki.
 lippu:  vaakuna
 Nordhorn
 Koordinaatit: 52°26′N, 7°4′E 
Valtio:  Saksa
Osavaltio:  Ala-Saksi
Piirikunta:  Grafschaft Bentheim
Hallinto:  
 – Pormestari:  Thomas Berling
Pinta-ala:  
 – Kokonaispinta-ala:  149,64 km²
Korkeus:  23 m m
Väkiluku:  53 156 (31,12,2006)
 – Väestötiheys:  355 as./km²
 
 www.nordhorn.de  
Infobox OKVirheellinen NIMI-arvo: 
Nordhorn on kaupunki Ala-Saksin osavaltiossa, läntisessä Saksassa. Se on Grafschaft Bentheimin piirikunnan keskuskaupunki ja sijaitsee lähellä Alankomaiden kuningaskunnan ja Nordrhein-Westfalenin osavaltion rajaa Vechtejoen varrella. Lähin suurkaupunki on Alankomaiden Enschede, joka sijaitsee noin 25 kilometriä kaupungista lounaiseen. Saksan puolella Münster sijaitsee kaupungista 75 kilometriä kaakkoon ja Osnabrück noin 85 kilometriä itään.
Historia

Varhaisin kirjallinen maininta asutuksesta Nordhornin alueella sijoittuu vuoden 900 tienoille. Tuolloin sen nimi esiintyi muodossa Northhornon. 1100-luvun lopulle mentäessä Nordhornista oli kehittynyt huomattava hiekkakivikaupan keskus fleemiläisen kauppareitin varrella. Vuonna 1379 Bentheimin kreivi Bernhard I myönsi sille kaupunginoikeudet.
Väestö

Nordhornin asukasluku vuoden 2006 lopussa oli 53 156. Noin 29 prosenttia kaupungin asukkaista on roomalais-katolisia, 28 prosenttia evankelis-reformoituja ja 21 prosenttia evankelis-luterilaisia. Noin 22 prosenttia väestöstä tunnustaa jotakin muuta tai ei mitään uskontoa..
Aiheesta muualla

Wikimedia Commonsissa on kuvia tai muita tiedostoja aiheesta .
Nordhornin kaupungin viralliset Internet-sivut
Osterholz-Scharmbeck

| Osterholz-Scharmbeck Osterholz-Scharmbeck |
| --- | --- |

 Lippu:  Vaakuna
 fiOsterholz-Scharmbeck 
 53°13′37″N, 8°47′42″E 
Valtio:  Saksa
Osavaltio:  Ala-Saksi
Piiri:  Osterholz
Kokonaispinta-ala:  147,17 km2
Aikavyöhyke:  UTC+1
Väkiluku 2022:  30 659 
 www.osterholz-scharmbeck.de 
Osterholz-Scharmbeck on kaupunki Osterholzin piirissä, Ala-Saksin osavaltiossa Saksassa. Osterholz-Scharmbeck sijaitsee Bremenin ja Bremerhavenin kaupunkien välissä. Kaupungissa oli 30 300 asukasta vuonna 2018.
Tunnettuja osterholz-scharmbeckilaisia

Roland Baar (1965 - 2018) olympiatason soutaja
Bodo Ramelow (s. 1956) poliitikko (vasemmistopuolue Linke), vuodesta 2014 lähtien Thüringenin osavaltiopääministeri
Aiheesta muualla

Kuvia tai muita tiedostoja aiheesta Osterholz-Scharmbeck Wikimedia Commonsissa
↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), Federal Statistical Office (viitattu 10. maaliskuuta 2019). Tieto on haettu Wikidatasta.
↑  (en) GeoNames, 2005 . Tieto on haettu Wikidatasta.
↑  (de) Alle politisch selbständigen Gemeinden mit ausgewählten Merkmalen am 31.12.2022, Federal Statistical Office, 21. syyskuuta 2023 . Tieto on haettu Wikidatasta.
Carandiru

| Carandiru |
| --- | --- |

Ohjaaja:  Héctor Babenco
Käsikirjoittaja:   Héctor Babenco  Fernando Bonassi  Victor Navas 
Perustuu:  Dráuzio Varellan kirjaan Estação Carandiru
Tuottaja:  Héctor Babenco
Säveltäjä:  André Abujamra
Kuvaaja:  Walter Carvalho
Leikkaaja:  Mauro Alice
Pääosat:   Luiz Carlos Vasconcelos  Rodrigo Santoro  Wagner Moura 
Valmistustiedot
Valmistusmaa:   Brasilia  Argentiina 
Tuotantoyhtiö:   Br Petrobas  Columbia TriStar Filmes do Brasil  Globo Filmes  HB Filmes 
Levittäjä:  Sony Pictures Classics Netflix
Ensi-ilta:  2003
Kesto:  145 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Carandiru on brasilialainen elokuva vuodelta 2003. Sen on ohjannut ja tuottanut Héctor Babenco, ja hän on myös käsikirjoittanut sen yhdessä Fernando Bonassin ja Victor Navasin kanssa. Elokuva perustuu kirjaan jonka on kirjoittanut Drauzio Varella, joka oli pahamaineisen Carandirun vankilan ainoa lääkäri tositapahtumien pohjalta. Vankila oli tarkoitettu 4 000 vangille, mutta sinne oli majoitettu 8 000 vankia. Kun vuonna 1992 siellä puhkesi mellakka jalkapallo-ottelun jälkeen, tuli poliisi lopettamaan sen väkivaltaisesti ja 111 vankia kuoli. Vankila purettiin vuonna 2002.
Juoni

Elokuvassa Drauzio Varella saapuu vankilaan sen ainoaksi lääkäriksi jonka on tarkoitus valistaa vankeja tuolloin uudesta taudista AIDS:sta. Varella opastaa heitä käyttämään kondomeja ja olemaan käyttämättä samoja neuloja toisten kanssa tartuntojen ehkäisemiseksi. Vankilassa eivät vartijat enää pysty vaikuttamaan sen tapahtumiin, vaan vangit ovat luoneet omat säännöt joilla elävät keskenään, ja vartijat joutuvat seuraamaan sivusta. Lääkäri saavuttaa kuitenkin vankien luottamuksen ja kunnioituksen, ja he kertovat lääkärille elämästään ennen vankilaa, ja kuinka he joutuivat sinne. Vankien kertomukset esitetään elokuvassa takautumina. Elokuva päättyy siihen kun jalkapallo-ottelu päättyy mellakkaan jonka poliisi saapuu lopettamaan, ja 111 vankia kuolee poliisin väkivallan seurauksena.
Aiheesta muualla

Carandiru TV Guide. Viitattu 1.11.2022. (englanniksi)
Carandiru Filmaffinity. Viitattu 1.11.2022. (englanniksi)
Carandiru (2003) JustWatch. Viitattu 1.11.2022. (englanniksi)
Christy-palkinto

| Christy-palkinto |
| --- | --- |
Palkitaan:  Kristilliselle kaunokirjallisuudelle jaettu palkinto.
Palkinnon antaja:  Evangelical Christian Publishers Association
Maa:   Yhdysvallat
Ensimmäinen palkinto:  1999
Virallinen internet-sivu
Christy-palkinto (engl. Christy Award) on vuodesta 1999 kristilliselle kaunokirjallisuudelle jaettu palkinto. Christy-palkinto annetaan kristillisen kaunokirjallisuuden edistämiseksi ja palkinnolla tunnustetaan uskosta kertovien romaanien ja vaikutusta nykykulttuurissa. Christy-palkinto jaetaan yhdeksässä eri kategoriassa. Kategorioita ovat muun muassa yleinen/nykyaikainen, historiallinen, romanttinen, jännitys/mysteeri, visionääri sekä esikoisromaani. Christy-palkinto on nimetty Catherine Marshallin vuonna 1967 ilmestyneen romaanin Christy mukaan. Christy-palkinnon jakaa Evangelical Christian Publishers Association.
Handball-Bundesliga

Handball-Bundesliga (käsipallon Bundesliiga) on Saksan käsipallon kansallinen pääsarja. Sarja on perustettu vuonna 1965 ja siinä pelaa 18 joukkuetta. Sarjan joukueet ovat perinteisesti tulleet pienemmistä kaupungeista, ja vasta vähän aikaa sitten myös suuremmista kaupungeista, kuten Berliinistä tulevia joukkueita on tullut mukaan sarjaan. Sarjan voittaja ja kakkonen saa paikan EHF Champions Leagueen ja muut joukkueet EHF Cupiin. [lähde? ]
Aiheesta muualla

Virallinen sivusto
Oyten

| Oyten |
| --- | --- |
 lippu:  vaakuna
 Oyten
 Koordinaatit: 53°4′N, 09°1′E 
Valtio:  Saksa
Osavaltio:  Ala-Saksi
Piirikunta:  Verden
Hallinto:  
 – Pormestari:  Manfred Cordes
Pinta-ala:  
 – Kokonaispinta-ala:  63,47 km²
Korkeus:  15 m m
Väkiluku:  15 264 (31,12,2006)
 – Väestötiheys:  240 as./km²
 
 www.oyten.de  
Infobox OKVirheellinen NIMI-arvo: 
Oyten on kunta Verdenin piirikunnassa, Ala-Saksin osavaltiossa, Saksassa. Asukkaita kunnassa oli vuoden 2006 lopussa 15 264 ja pinta-ala on 63,47 neliökilometriä. Kunnan pormestari on Manfred Cordes.
Oyten muodostuu seuraavista taajamista (saks. Ortschaft) Bassen, Bockhorst, Meyerdamm, Oyten-Nord, Oyten-Süd, Oyterdamm, Sagehorn ja Schaphusen.
30. kesäkuuta 2007 kunnan asukkaista 53,73 prosenttia oli evankelis-luterilaisia, 7,18 % roomalais-katolisia ja 38,09 % muiden uskontojen kannattajia tai uskonnottomia.
Oytenista on matkaa Ottersbergiin 10 kilometriä, Achimiin 7 km, Verdeniin 25 km ja Bremeniin 20 km.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (saksaksi)
Schulzentrum Pestalozzistraße Oytenissa
Georg Westling

| Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Maa:   Suomi> Miesten kilpapurjehdus. |
| --- | --- | --- | --- |
|  Pronssia | Tukholma 1912 | 8mR |  |
Georg Gustaf Westling (24. elokuuta 1879 Helsinki – 14. marraskuuta 1930 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.
Westling kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.
Westlingin tytär Gunborg Hancock (1912–2024) oli Ruotsin vanhin asukas.
Oulun Arktos

Arktoksen tähtitorni Puolivälinkankaan vesitornin huipulla.
Tähtitieteellinen yhdistys Arktos ry on oululainen tähtitieteellinen yhdistys, joka perustettiin 1962 eli samaan aikaan kun Oulun yliopistolla aloitettiin tähtitieteen luennot.
Arktosilla on kaksi tähtitornia. Puolivälinkankaan tähtitorni Oulussa on rakennettu Puolivälinkankaan vesitornin huipulle vuonna 1969. Tornin kaukoputki on Celestron 8 -peilikaukoputki, joka on hankittu yhdistykselle 1970-luvulla. Kaupungin valosaasteen vuoksi yhdistyksen toinen tähtitorni rakennettiin maaseudulle noin 45 kilometrin päähän Oulusta Paavolan kylään. Paavolan tähtitorni valmistui vuonna 1989. Tornin kaukoputki on 30 cm Newton-tyyppinen peilikaukoputki. Ukrainaan kohdistuvan Venäjän hyökkäyssodan vuoksi tehdyt pääsyrajoitukset vesitorniin ovat vuodesta 2023 alkaen estäneet Puolivälikankaan tähtitornin käyttämisen.
Mikko Harju

| Mikko Harju> Henkilötiedot |
| --- | --- |
Syntynyt: 1. lokakuuta 1991 (ikä 33)
Ammatti:  laulaja, muusikko, lauluntekijä
Muusikko
Laulukielet:  suomi
Aktiivisena:  2015–
Tyylilajit:  pop, iskelmä
Soittimet:  akustinen kitara
Levy-yhtiöt:  Warner Music Finland (2016–)
Aiheesta muualla
www.mikkoharju.com
  [ Muokkaa Wikidatassa ] [ ohje ]  
Mikko Harju (s. 1. lokakuuta 1991) on suomalainen laulaja-lauluntekijä. Hän on tullut tutuksi muun muassa platinalevyt saavuttaneista singleistään ”Mä olen tässä” ja ”Taivas ei oo rajana”. Hänen esikoisalbuminsa Sinä olet elämä julkaistiin toukokuussa 2018. Harju on kotoisin Siikaisista.
Ura

Mikko Harju ryhtyi vuonna 2015 julkaisemaan kappaleitaan omakustanteisesti. Hän työsti kappaleita tuottajan kanssa sekä teki keikkamyynnin ja kappaleiden mainostamisen itse. Ensimmäinen single ”Laulu raikaa” julkaistiin kesäkuussa 2015. Myöhemmin syksyllä julkaistu ”Mä olen tässä” -kappale nousi keväällä 2016 Spotifyn 50 kuunnelluimman kappaleen joukkoon ja lopulta neljä eri levy-yhtiötä tarjosi Harjulle levytyssopimusta, joista Warner Music Finlandin kanssa hän teki sopimuksen huhtikuussa 2016. Kappaletta kuunneltiin pelkästään Spotifyssa yli 1,5 miljoonaa kertaa ennen levytyssopimuksen syntyä. Sittemmin se on ylittänyt platinalevyn rajan yli neljän miljoonan kuuntelukerrallaan.
Ensimmäinen Warnerin julkaisema single ”Ehjä” julkaistiin elokuussa 2016. Seuraava single ”Sinä riität” julkaistiin tammikuussa 2017 ja se on ylittänyt kultalevyn rajan. Viimeisin single ”Taivas ei oo rajana” on saavuttanut puolestaan platinalevyn rajan. Singlet sisältyivät Harjun toukokuussa 2018 julkaistulle esikoisalbumille Sinä olet elämä.
Esikoisalbuminsa jälkeen Harju on julkaissut kahdeksan singleä vuosina 2019–2022. Syksyllä 2020 Harju on mukana Nelosella alkavan Tähdet, tähdet -ohjelman kuudennella kaudella.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Sinä olet elämä |  Julkaistu: 25. toukokuuta 2018  Formaatti: CD / digitaalinen lataus  Levy-yhtiö: Warner Music Finland | 4  | platinalevy  |